ОБЩИНСКИ СЪВЕТ – ГР.ЛЪКИ, ОБЛАСТ ПЛОВДИВСКА

Гр.Лъки, ул.”Възраждане” №18, тел.03052/22 88, факс 03052/21 68, е-mail: laki\_obs@abv.bg

ЗА ДЕЙНОСТТА НА ОБЩИНСКИ СЪВЕТ - ЛЪКИ И НА НЕГОВИТЕ КОМИСИИ

ЗА ПЕРИОДА- 01.01.2024г. - 30.06.2024 г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Като орган на местното самоуправление на територията на община Лъки, Общинският съвет изпълнява своите правомощия съгласно Конституцията на Република Бъглгария, Европейската харта за местно самоуправление, Закона за местното самоуправление и местната администрация, действащото национално законодателство и Правилника за организацията и дейността на Общински съвет при община Лъки, неговите комисии и взаимодействието му с Общинска администрация за мандат 2023 – 2027 година.

Настоящият отчет е изготвен в изпълнение на разпоредбите на чл. 27, ал. 6 от Закона за местното самоуправление и местната администрация , съгласно които председателят на ОбС изготвя и внася за разглеждане два пъти годишно отчет за дейността на съвета и неговите комисии. Отчетът, който предоставям за разглеждане, обсъждане и приемане от Общински съвет, съдържа информация за работата на ОбС – Лъки и неговите комисии през първото полугодие на 2024 г.

Както през предходните, така и през посоченият отчетен период, ОбС – Лъки се ръководеше в дейността си от принципите за законност, публичност, прозрачност, колегиалност, защита и гарантиране интересите на гражданите на община Лъки. Дейността на съвета беше насочена към законосъобразно и целесъобразно приемане на решения в рамките на предоставената компетентност като орган на местното самоуправление, както и контрола по тяхното изпълнение. Основните форми на дейност на съвета и през този период са заседанията, в т.ч. и на постоянните комисии.

Материалите за постоянните комисии и заседанията на Общински съвет се изпращат на електронните пощи на общинските съветници, както и се предоставят на хартиен носител ,на тези които желаят. През отчетния период са проведени 6/шест/ редовни заседания на Общински съвет-Лъки.Всички заседания са законосъобразно проведени, с оглед факта, че винаги са присъствали повече от половината от общия брой общински съветници. Няма отменено или отложено заседание на ОбС поради липса на кворум.

С решение №36/15.02.2024г. беше определен състава на постоянната *Комисия по устройство на територията, строителство, благоустрояване и комунални дейности, общинска собственост, концесии, приватизация, околна среда, водно, горско и селско стопанство,която съвмести двете предходни комисии.*

Съгласно чл.22,ал.1 от ЗМСМА,актовете на Общинския съвет се изпращат на Кмета на общината и на областния управител в закановия 7-дневен срок от приемането им.Също така,приетите актове на Общинския съвет се изпращат и на Районна прокуратура,в предвид на правомощията й по осъществяване на общ надзор за законосъобразност на подзаконови нормативни актове.

***За периода няма върнати решения от Областна администрация –Пловдив***,която следи за законосъобразността на приетите от нас решения.

Четирите постоянни комисии към ОбС-Лъки проведоха общо **18 /осемнадесет/ заседания**, свързани с дневния ред на общинските сесии, разпределени както следва:

* Комисията по бюджет, финанси, икономическо развитие, инвестиционна политика и евроинтеграция е провела **общо 3 /три/ заседания**,

*- разгледани 19 /деветнадесет/ докладни записки;*

* *К*омисията  *по устройство на територията, строителство, благоустрояване и комунални дейности, общинска собственост, концесии, приватизация, околна среда, водно, горско и селско стопанство* е провела **общо 5 /пет/ заседания,**

*- разгледани 19 /деветнадесет/ докладни записки;*

* Комисията по местно самоуправление, нормативна уредба, обществен ред, сигурност, бедствия, аварии и катастрофи е провела **общо 5 /пет/ заседания,**
  + *разгледани 7 /седем/ докладни записки*;
* Комисията по образование, култура, здравеопазване, туризъм, спорт, младежки и социални дейности, вероизповедания и човешки права е провела **общо 5 /пет/ заседания**

*- разгледани 8 /осем/ докладни записки.*

**За отчетния период са проведени две съвместни заседания** на постоянните комисии към ОбС-Лъки с водещи Комисията по бюджет и финанси и Комисията по местно самоуправление.

**Има едно провалено заседание** на постоянната *К*омисия  *по устройство на територията, строителство, благоустрояване и комунални дейности, общинска собственост, концесии, приватизация, околна среда, водно, горско и селско стопанство* ,поради липса на кворум от страна на членовете на комисията.

Въз основа на постъпилите предложения и във връзка с предоставените от ЗМСМА правомощия за изминалото първо полугодие на 2024 година Общински съвет – Лъки е приел общо **53  */петдесет и три/ решения,*** като по-важните от тях са:

1. Актуализация на нормативната база:
2. Приемане Правилник за организацията и дейността на Общински съвет - Лъки, неговите комисии и взаимодействието му с Общинската администрация.
3. Определяне състава на постоянната *Комисия по устройство на територията, строителство, благоустрояване и комунални дейности, общинска собственост, концесии, приватизация, околна среда, водно, горско и селско стопанство.*
4. Приемане на Програма за управление на Община Лъки за мандат 2023 -2027година.
5. Одобряване на Годишния доклад за наблюдение на изпълнението на Плана за интегрирано развитие на община Лъки за периода 01.01.2023г.-31.12.2023г.
6. Актуализиране на структурата на ОбА-Лъки и промяна в числеността на Общинска администрация-Лъки.
7. Приемане на Правилник за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация
8. Общински бюджет и инвестиционна програма

1.Вземане на решение за отпускане на възмездна финансова помощ във вид на временен безлихвен заем на „Възстановителен център Лъки“ ЕООД с ЕИК 000613163

2.Приемане бюджета за 2024 год. на Община Лъки

3. Отпускане на еднократна финансова помощ - **5 бр.** 4.Актуализация на капиталови разходи. 5.Приемане годишен отчет за изпълнение на бюджета към 31.12.2023 год 6.Приемане на годишния отчет за състоянието на общинския дълг към 31.12.2023 г. 7. Извършване Актуализация на Бюджет 2024 година на Община Лъки.

1. Разпореждане с общинска собственост и ТСУ

1.Приемане на Годишна програма за управление и разпореждане с имоти и вещи - общ инска собственост за 2024 год.

2.Даване на съгласие за промяна на характера на собствеността на два общински имота в град Лъки, област Пловдив, от частна общинска собственост - в публична общинска собственост.

3.Определяне на **9 бр.** СПИСЪЦИ с имотите от Общинския поземлен фонд с *НТП - ливада, пасище, мера* -- за общо и индивидуално ползване по КККР на различните **9 бр.** землища в община Лъки, обл. Пловдив за *стопанската* ***2024 / 2025 г.***

4.Одобряване на проект за изменение на Подробен устройствен план – план за регулация /ПУП-ПР/ за улица „Кольо Шишманов“ между о.т. 79 и о.т.59 и прилежащите УПИ в кв.11, кв.12, кв.35 и кв.36 по ПУП на гр. Лъки, община Лъки, област Пловдивска.

5.Определяне на ПРАВИЛА за ползването на пасища, мери и ливади от ОПФ и приемане на Годишен план за паша на община Лъки за стопанската **2024** / **2025** год.

6. Изменение и допълнение на **решение № 22**, взето с протокол № 5 от **25.01.2024 год.** на Общински съвет - Лъки, с което е приета ГПУРИВОС-2024г.

7. Учредяване безвъзмездно право на ползване в полза на НЧ “ЗОРА-2002г.” град Лъки на две обособени части от сградата “Битов комбинат” в град Лъки, актувана с акт за частна общинска собственост № 267 от 04.09.2012 год.

8.Даване на предварително съгласие запромяна предназначението на 14 бр. общински поземлени имоти - земеделски земи по КККР в землището на село Югово, община Лъки, които са придобили характеристика на гора, по смисъла на чл. 2 от Закона за горите и за промяна на вида на територията - от земеделска територия в горска територия.

9. Вземане на решение за сключване на предварителен договор за промяна на границите на съседни урегулирани поземлени имоти, на основание чл.15, ал.3, във връзка с ал.5 от Закона за устройство на територията за ПИ с проектен идентификатор **86012.84.67** и площ 297.00 кв.м. по КККР за неурбанизираната територия на землище село ЮГОВО, община Лъки, област Пловдив и промяна характера на собствеността -- от публична общинска в частна общинска собственост.

10. Даване на съгласие за продажба на движима вещ /МПС/ - частна общинска собственост - лек автомобил, марка Тойота Ланд Круизер с регистрационен № PB1000MH.

11. Безвъзмездно придобиване от община Лъки на държавен поземлен имот с идентификатор **86012.166.12** и обща площ **1794. 00** кв.м., който попада в землище село Югово, община Лъки и представлява **УПИ - 166.12***-депо за твърди битови отпадъци*, съгласно влязла в сила заповед № 137 от 31.07.2023 год. за одобряване на ПУП-ПР за част от ПИ № 86012.166.1.

12. Даване на съгласие за продажба на застроен **УПИ - VIII** в **кв.30** с обща площ **252.00 кв.м.** по ПУП на **град Лъки**, на собственика на законно построената в имота двуетажна полумасивна сграда и одобряване на изготвената пазарна оценка за същия имот.

13. Даване на съгласие за продажба на застроен УПИ - II-285 в кв.39 с обща площ 322.00 кв.м. по ПУП на село Югово, на собствениците на законно построената 3 ет. масивна жилищна сграда и одобряване на изготвената пазарна оценка за същия имот**.**

14. Даване на съгласиеза продажба на два общински имота по действащите ПУП на град Лъки и село Белица и два ПИ в землища село Белица и село Борово по КККР от 2019 г. - актувани за частна общинска собственост и одобряване на изготвените пазарни оценки на същите имоти, които ще бъдат обявени за продажба чрез търгове по реда на ЗОС.

15. Разрешаване изработването на проект за изменение на ПУП-ПРЗ за имот с кад.№228 по Кадастралния план на с.Югово, общ.Лъки, обл. Пловдив, за който е отреден УПИ VI-228, кв.16 и улица между о.т.126 и о.т.167 по ПУП на с.Югово, общ.Лъки, обл. Пловдив.

16. Даване на съгласие за възмездно придобиване на право на собственост върху метален павилион, собственост Деян Симеонов Чукалов, който да бъде ползван за аптека.

17. Разрешаване изработването на проект за изменение на ПУП-ПР за УПИ IX-134, кв.21 и улица между о.т. 69 и от.т.300 по ПУП на с. Борово, общ.Лъки, обл. Пловдив.

18. Одобряване на проект за ПУП – ПП /парцеларен план/ за учредяване на сервитут на напорен водопровод Ф426 и Ф356 за захранване на МВЕЦ “Четрока“, в УПИ-000159-за електроцентрала (идентичен6 с ПИ с идентификатор 44447.1.159 по КККР, м. “Реката“, за част от неурбанизираната територия на землище с. Лъкавица и землище с. Манастир, община Лъки.

19. Разрешаване изработването на проект за изменение на Подробен устройствен план – План за регулация и застрояване за УПИ I-10.795 за хвостохранилище /идентичен с поземлен имот с идентификатор 05623.10.795 по КККР за землището на с. Борово/ по ПУП одобрен със Заповед №34/08.03.2023 г. на Кмета на Община Лъки и поземлен имот с идентификатор 05623.10.794 по КККР за землището на с. Борово.

1. Образование, здравеопазване, социални дейности и култура.

1.Приемане на Доклад за дейността на Местната комисия за борба с противообществените прояви на малолетните и непълнолетните- Община Лъки за 2023г.

2.Приемане на Общински план за младежта за 2024г. на Община Лъки, област Пловдив

3. Приемане на Доклади за дейността за 2023г. на народните читалища, регистрирани на територията на община Лъки.

4. Приемане на Програма за развитие на читалищната дейност в община Лъки за 2024г.

5. Определяне на представител на Община Лъки в редовно общо събрание на акционерите в „Университетска многопрофилна болница за активно лечение – Пловдив“ АД – гр. Пловдив.

1. **Програми и проекти**

1.Участие на Община ЛЪКИ в Сдружение с нестопанска цел Местна инициативна група „Преспа” – общини Баните, Лъки и Чепеларе”.

2. Издаване на запис на заповед от община Лъки в полза на ДФ „Земеделие”, обезпечаващ авансово плащане по Споразумение за изпълнение на Стратегия за водено от общностите местно развитие № РД 50-144 от 21.10.2016 г. по подмярка 19.4. „Текущи разходи и популяризиране на стратегията за Водено от общностите местно развитие” на мярка 19 „Водено от общностите местно развитие” за проект „Стратегия за водено от общностите местно развитие на „Местна инициативна група – Преспа – общини Баните, Лъки и Чепеларе”, сключен между Управляващия орган на Програмата за развитие на селските райони за периода 2014-2020 година и Сдружение с нестопанска цел МИГ „Преспа – общини Баните, Лъки и Чепеларе”

1. **Отчетност и контрол**

**1.** Приемане Отчет за дейността на Общински съвет-Лъки и неговите комисии за периода 01.07.2023г.-31.12.2023г.

2.Приемане на отчет за дейността на „Възстановителен център – Лъки“ ЕООД за четвъртото тримесечие на 2023г. и определяне на заплатата на управителя за следващото тримесечие, въз основа на постигнатите резултати и в съответствие с Наредбата за реда за учредяване и упражняване правата на община Лъки в публични предприятия и търговски дружества с общинско участие в капитала.

3.Приемане на Отчет за изпълнение на решенията на Общински съвет – Лъки за периода от 01.07.2023г. до 31.12.2023 година.

4. Отчет на Програмата за развитие на туризма в община Лъки за 2023 година

5. Одобряване командировъчните разходи на Кмета на Община Лъки и на Председателя на Общински Съвет – Лъки за четвъртото тримесечие на 2023 година.

6. Отчет за изпълнение на дейности от Общинска Програма за управление на отпадъците на територията на община Лъки за периода 2021-2028г. за 2023г.

7.Приемане на годишния финансов отчет на „Възстановителен център-Лъки” ЕООД, гр. Лъки за 2023г.

**8.** Приемане на отчет за дейността на „Възстановителен център – Лъки“ ЕООД за първото тримесечие на 2024г. и определяне на заплатата на управителя за следващото тримесечие, въз основа на постигнатите резултати и в съответствие с Наредбата за реда за учредяване и упражняване правата на община Лъки в публични предприятия и търговски дружества с общинско участие в капитала.

**9.** Одобряване на командировъчните разходи на Кмета на общината и на Председателя на Общински съвет-Лъки за първото тримесечие на 2024година.

При съобразяване с чл. 22, ал. 2 от ЗМСМА, за датите за заседания на постоянните комисии и на Общинския съвет, гражданите и всички заинтересовани лица, се уведомяват чрез интернет-страницата на община Лъки: **www.obshtinalaki.bg** и от информационното табло в сградата на общинска администрация. В отчетния период няма промяна в състава на Общинския съвет.

Присъствието на общинските съветници в заседания на комисиите Общински съвет през периода 01.01.2024 г. - 30.06.2024 г. е както следва:

|  |  |  |
| --- | --- | --- |
| Общински съветник | Присъствия на постоянни комисии | Отсъствия от постоянни комисии |
| Анелия Сиракова | 9 | 4 |
| Дафинка Каменова | 9 | 3 |
| Димитър Балабанов | 9 | 4 |
| Здравко Сираков | 7 | 0 |
| Ивайло Сираков | 9 | 2 |
| Мариана Чукалова | 9 | 2 |
| Марияна Паракосова | 7 | 0 |
| Наталия Берберова | 6 | 4 |
| Недялка Узунова | 10 | 0 |
| Румен Мурджанов | 12 | 1 |
| Сашо Филев | 6 | 4 |

В случаите, в които има отсъствия, те са по уважителни причини, поради служебна ангажираност,заболяване, наложащо отсъствие от територията на общината и др.

През отчетния период, в Общински съвет - Лъки са постъпили общо 159 броя документи, писма и преписки по различни въпроси от институции, организации, общинска администрация и граждани. На които е необходимо, са изготвени и изпратени съответните писмени отговори и справки. Всички останали са разработени и окомплектовани за разглеждане на заседания на ОбС-Лъки и са взети конкретните решения по тях.

Полагат се усилия за своевременно получаване на становища от други институции, в резултат на което през периода не е регистрирана забава, която би могла да повлияе негативно върху изпълнението на задачите в нормативно определените срокове .

*Питания,направени от общинските съветници и отговори на питания:*

През отчетния период, по реда, предвиден в Правилника за организацията и дейността на Общински съвет - Лъки, неговите комисии и взаимодействието му с общинската администрация, от общинските съветници са отправени няколко устни питания до Кмета на общината. Няма входирани писмени питания.

Устните питания касаят следните теми:

* Питане от г-жа Мариана Чукалова относно подмяна на пропаднали плочки в центъра на града;
* Питане от г-н Здравко Сираков относно полагане на настилка на улица в с.Югово;
* Питане от г-н Димитър Балабанов относно пътеката,която свързва долната махала в с.Дряново със спирката; - 2 запитвания
* Питане от г-н Димитър Балабанов относно необходимост от паркомясто за инвалиди пред болницата;

Отговорите на всички питания са дадени по време на заседанията на Общински съвет-Лъки.

Всеки гражданин, който проявява интерес и желание, може подробно да се запознае от сайта на община Лъки, раздел Общински съвет, със структурата на местния законодателен орган, с нормативните документи приети от него, с решенията и с текущата му работа, както и да се информира за датите на заседанията на постоянните комисии и на Общинския съвет, в т. ч. и с проектите на актовете, предстоящи за приемане или за изменение и допълнение на вече приети и действащи актове, както и да изрази своето становище по предложените проекти.С приетите изменения в ЗМСМА,Държавен вестник бр.8 от 26.01.2024г. всички материали за комисиите и заседанията на Общински съвет се качват в сайта на общината в отворен формат.В Раздел **Общински съвет** бе създаден Публичен електронен регистър на питанията и отговорите към тях за мандат 2023-2027г.От м.юли започва и излъчване в реално време на заседанията на комисиите и общинските сесии.Сключен е договор за видеострийминг с „Еволинк”АД , които предложиха комплексно решение с предоставяне на съответната видеотехника.

**УВАЖАЕМИ ОБЩИНСКИ СЪВЕТНИЦИ,**

Изминалият период дава основание на всеки един от нас – общинските съветници, за реална преценка на извършеното до сега и приноса му в общия обем от работата за подобряване на местното самоуправление и развитието на община Лъки, осъзнавайки необходимостта от взаимните усилия и на ОбС, и на ОбА, за постигане на още по-добри резултати в цялостната работа на Общинския съвет и на общината. Водещ приоритет в работата ни като общински съветници за всеки от нас трябва да продължи да бъде грижата за развитието на общината като цяло и при спазване на общоприетите принципи за законосъобразност и целесъобразност, за да отговорим на очакванията на нашите съграждани, за да бъдем конструктивни и да повишим усилията си за постигане на още по-добри резултати в работата на местния законодателен орган – Общинския съвет.

**С уважение:**

**Марияна Паракосова**

/Председател на ОбС-Лъки/